विकास कार्यों के लिए आजसू ने पीओ को सौंपा ज्ञापन
सीसीएलकी पुंडी परियोजना अंतर्गत ग्राम पुंडी, बोंगाहारा, केके बसौदी मांडू में विकास योजनाओं को धरातल पर लाने के लिए आजसू के मांडू विधानसभा प्रभारी तिवारी महतो के नेतृत्व में अनेक कार्यकर्ताओं ने बुधवार को परियोजना पदाधिकारी संजीव कुमार को ज्ञापन सौंपा। इसमें लोगों ने कहा है कि पुंडी परियोजना लंबे समय से 3100 एकड़ जमीन अधिग्रहण कर कोयला उत्पादन संप्रेषण कार्य कर रही है। इसके बावजूद सीसीएल द्वारा इन गांवों में विकास कार्य के प्रति कोई ध्यान नहीं दे रहा है। इससे यह इलाका विकास के क्षेत्र में काफी पिछड़ा हुआ है। कहा गया कि उपरोक्त मांगों के प्रति 17 दिनों के अंदर पहल नहीं होती है तो बाध्य होकर आजसू के बैनर तले चरणबद्ध आंदोलन किया जाएगा। मौके पर जिप सदस्य नरेश महतो, रामवृक्ष महतो, मदन महतो, साबिर अंसारी, जगेश्वर महतो मौजूद थे।
hin_Deva hin_Deva